lflage/wiki-talks huggingface dataset:
Diskuto:Ambasadoro de Usono en Francio

message: Nur kvar el la listigitoj laŭ informo de la listo estis "grandambasadoroj", la aliaj titoliĝis ministro (en ambasadora funkcio) aŭ poste ambasadoro. La artikolo pli ĝenerale nomiĝu "ambasadoro de Usono en Francio", sen vortero "grand-", kun alidirektigo de "Listo de ambasadoroj de Usono en Francio". ThomasPusch (diskuto) 08:34, 4 Jun. 2014 (UTC)

message: Estas amasego de ruĝaj ligiloj en la listo, kaj ne probablas ke esperantlingv kreiĝos biografiaj artikoloj pri ĉiu unuopa ambasadoro de Usono en Francio. Mi preferus forpreni la ruĝajn ligilojn, meti la nomojn sen elingva artikolo sen interna ligilo, kiujn kun artikolo kun interna ligilo, kaj riskus ke en la kazo de kreo de nova artikolo pri usona ambasadoro en Francio unuope aldoniĝu interna ligilo (tiam blua)... ThomasPusch (diskuto) 08:38, 4 Jun. 2014 (UTC)
thread_title:  Tre multaj ruĝaj ligiloj
Diskuto:Benjamin Franklin

message: La e-lingva prononcindiko [BENĝamin FRANKlin] ŝajnas al mi aŭdaca. Mi dubas ke iu sono "a" estas en la prononco. Mi preferus ion kiel [BENĝemin FRENKlin], en konscio ke e-lingvaj prononcindikoj havas siajn limojn, ĉar ja en aliaj lingvoj estas multaj sonoj kiuj ne ekzakte ekzistas en Esperanto (en iuj okazoj oni metu plej proksiman e-lingvan sonon en "italajn", kursivajn literojn, por indiki ke nur temas pri proksimuma indiko). Aldona IFA-prononcindiko ankaŭ estus helpa, sed en la artikoloj en, de, es, fr, pt kaj ru mi ne trovas tian indikon (probable iuj redaktantoj pensas ke bona prononco de la nomo devas esti baza scio de ĉiu parolanto de ajna lingvo). Ĉu estas aliaj opinioj pri la du e-lingvaj prononcindikoj indikitaj supre? ThomasPusch (diskuto) 11:43, 4 Jun. 2014 (UTC)
replies: text: Laŭ mi bonus uzi IFA kun ebla indiko pri Esperant-simila transkribo. --KuboF (diskuto) 14:05, 4 Jun. 2014 (UTC)
replies: text: :Jes, klare, sed ĝis nun ne disponeblas IFA-transskribo, kaj neniu aŭdacis krei ĝin, nek en la e-lingva nek en iu alilingva vikipedioj. Se aperas/troveblas IFA-transskribo, nepre ĝi enmetiĝu, sed ĝis tiam mia propono ŝajnas pli ĝusta ol la antaŭa. Do mi ŝanĝas ĝin kaj esperas je iam posta ektrovo de IFA-formo. ThomasPusch (diskuto) 07:39, 25 Jun. 2014 (UTC)
thread_title:  Prononco
Diskuto:Mezuro (muziko)

message: # Mezuro (metriko) ne ŝajnas titolo kun taŭga apartigilo. Mi proponas ŝanĝi ĝin al kutima nomado, Mezuro (muziko).
# Mezuro (muziko) jam ekzistas kiel alidirektilo al Mezuro (muzikinstrumento). Kutime alidirekto kun krampoj ne estas permesata (mi kreis apartigilan paĝon Mezuro (apartigilo)). Do, administranto bv forigu ĝin.
# Takta mezuro estas senfonta, intervikie orfa ĝermo. Ĝi estu kunigata kun ĉi tiu artikolo, finfine fariĝonta Mezuro (muziko).--Salatonbv (diskuto) 12:24, 4 Jun. 2014 (UTC)
replies: text: parte farita (3: kunigita). Bonvolu administranto alinomi Mezuro (metriko) al Mezuro (muziko)--Salatonbv (diskuto) 02:36, 10 Jun. 2014 (UTC)
thread_title:  polurado de rilataj artikoloj
Diskuto:Jabberwocky

message: La teksto de Donald Broadribb estas elŝutebla ĉi tie:
http://i-espero.info/files/elibroj/eo%20-%20carroll,%20lewis%20-%20trans%20la%20spegulo%20kaj%20kion%20alico%20trovis%20tie.pdf
La teksto komenciĝas sur la paĝo numero 21.

message: Mi riparis la ligilojn en ĉi tiu artikolo. Nun la ligiloj iras al la Wayback Machine kaj mi pensas ke ĉio funkcias. Mi forigis la "(rompita ligilo)" notojn, sed se la ligiloj ne funkcias, espereble iu remetos la notojn. La dua Broadribb ligilo (https://web.archive.org/web/20060627121201/http://www.tapegerm.com:80/jamroom/bands/511/lyrics_1941.php) havas ĝustajn ĉapelliterojn, kaj la unua (https://web.archive.org/web/20071002113052/http://donh.best.vwh.net/Esperanto/Literaturo/Poezio/babilfrenzo.html) ne, sed mi ne forigis ĝin.
194.99.44.12 08:45, 11 apr. 2021 (UTC)
thread_title:  Ligiloj riparitaj
Diskuto:Cinologio

message: Kinologio estas neologismo tute erarema, kaj ŝajnas signifi sciencon aŭ arton pri kino, t.e. pri kinematografio, dum ĝi rilatas al hundoj; el greka κύων kýōn (hundo), tiu ĉi termino tradukiĝas per cino, kaj ne kino, se oni konsideras, ke laŭ NPIV la simio (kun kapo de hundo) tradukiĝas per cinocefalo, kaj ne kinocefalo. Kiu ne konsentus, ke mi alinomigu tiun artikolon al Cinologio? --DidCORN 5-a de junio 2014, 21:45 (UTC)
replies: text: Mi samopinias ke oni evitu la formon kinologi/o pro konfuzo kun kin/o. Sed ŝajnas al mi ke neologismo ne necesas. Unu el la plej notindaj ecoj de Esperanto estas la libera vortfarado. Tiu neologismo, ne ofte uzita en la fontolingvoj (kiom da franclingvanoj aŭ anglalingvanoj konas la vorton cynologie aŭ cynology? la anglalingva Vikipedio eĉ asertas ke “Usage in English of the word cynology is rare”, t.e. tiu vorto ne ofte uziĝas), simple signifas la sciencon pri hundoj (aŭ eĉ aliaj rilataj bestoj); kial ne simple hund/o/scienc/o aŭ hund/ologi/o (laŭ la NPIV-a analizo )? Se nehundaj rilataj bestoj gravas, kial ne kanis/ologi/o (el la genero de , konsistanta el hundoj, lupoj, kojotoj, ktp)  aŭ kanis/ed/ologi/o (el la familio de kanisedoj, konsistanta el kanisoj, vulpoj, ktp.)? Osteologia (diskuto) 23:19, 20 mar. 2019 (UTC)

text: Mi aldonu ke la japanlingva (犬学), korelingva (애견학), kaj islandlingva (hundafræði) formoj simple estas kunmetoj de hundo kaj scienco. Osteologia (diskuto) 23:23, 20 mar. 2019 (UTC)
thread_title:  '''Cinologio''' anstataŭ '''Kinologio'''
Ŝablono-Diskuto:Kartografia distanco

message: Saluton. Mi hodiaŭ sukcesis korekti la ŝablonon. Tamen ĝiaj eldonaj rezultoj estas iomete malsamaj ol tiuj de la franca ŝablono: :fr:Modèle:Distance cartographique. Ekz. 
* {{Kartografia distanco/provejo|Irano|1000}}
* 621.76377946798 (fr)
* {{Kartografia distanco/provejo|Irano|100|larĝo=250}}
* 12.95341207225 (fr)
fariĝas
* 
* 621.76377946798 (fr)
* 
* 12.95341207225 (fr)
Ĉu iu el vi havas ideon, kial? --Tlustulimu (diskuto) 15:00, 6 Jun. 2014 (UTC)
thread_title:  Malsamaj rezultoj
Diskuto:Ruhr-regiono

message: Boĥumo havas E-klubon. Vidu tie: https://www.esperanto.de/vereine/gruppen-b.html#Bochum
Dortmundo ankaŭ: https://www.esperanto.de/vereine/gruppen-d.html#Dortmund
Duisburg ankaŭ: https://www.esperanto.de/vereine/gruppen-d.html#Duisburg
La boĥuma klubo estas aktiva; mi ne konas la stato de aliaj kluboj.
thread_title: Esperanto en la Ruhr-regiono

message: Laŭ reta PIV 2020 ekzistas plua nomo de Ruhr-regiono: „Rurvalo“.
Pro tio, ĉu eblus mia sekvanta propono por tiu ĉi artikolo?
„La Ruhr-regiono (laŭ PIV 2020 ankaŭ nomata "Rurvalo") estas urbeca regiono […]“
Fonto: https://vortaro.net/#rurvalo_kd
Salutojn de "Espi" (Bibiko, K.-P.) Bibiko, K.-P. (diskuto) 12:07, 31 jan. 2021 (UTC)
thread_title:  Plua nomo de Ruhr-regiono
Diskuto:Proverbo

message: Kio estas la celo de ĉi tiu artikolo? Listigi ĉiujn alilingvajn proverbojn?--Salatonbv (diskuto) 10:52, 11 Jun. 2014 (UTC)
replies: text: Ĝi ne estu tia. Prefere priskribu proverbon kiel aferon kun kelkaj ekzemploj. Listoj de proverboj devenantaj de aliaj lingvoj povas esti metitaj al Vikicitaro. --KuboF (diskuto) 14:46, 16 Jun. 2014 (UTC)
thread_title:  Listo de alilingvaj proverboj
Diskuto:Luhansko

message: La urbo estis alinomigita de iu al "Lugansko" sen pridiskuto. Mi alinomigis reen, ĉar tiel ĉi ĝi sonas en la ukraina lingvo (en la rusa lingvo mankas sono "h", tial estas "Lugansk"). Kiu povas, aldonu fidindan fonton por decidi pri la ĝusta nomo. --Dima41 (diskuto) 19:20, 13 Jun. 2014 (UTC)
thread_title:  Kiel estas nomata la urbo? 

message: Laŭ diskuto en la paĝo Vikipedio:Alinomendaj artikoloj kaj laŭ vortara referenco de 2015 la titolo pri la provinco hodiaŭ reŝanĝiĝis al la origina formo de la teksto: Luhanska provinco. Tiu decido validas ankaŭ por la urbonomo. Oficiala referenco estas en la teksto. Por ŝanĝo de la nuna titolo necesus nova diskuto en la supre notita paĝo, sed kun tute novaj argumentoj. Simpla ŝanĝo laŭ persona bontrovo ne permeseblas, post kiam jam oficiala diskuto okazis. ThomasPusch (diskuto) 22:15, 2 mar. 2024 (UTC)
thread_title:  VP:AA
Diskuto:Reĝlando de Granda Britio

message: Jen plia ekzemplo de lingva interfero, ĉikaze kun la angla. Do, la vorteto "de" estas superflua en la titolo. Tial mi proponas alinomigon al Reĝlando Granda Britio. --Tlustulimu (diskuto) 07:29, 16 Jun. 2014 (UTC)
replies: text: Bedaŭrinde la paĝo de la Akademio de Esperanto pri landnomoj ne enhavas ion pri tio: Rekomendo de la Akademio. En Nova PIV, el 2002, sur paĝo 173, kapvorto "brito" troviĝas la esprimo "Unuiĝinta Reĝolando de Granda Britujo kaj Nord-Irlando". Sed ĝi rilatas al la hodiaŭa ŝtato! Ĉu iu havas proponon por la titolo? Se jes, bonvolu unue skribi ĝin ĉi tie, antaŭ ol okazus iu ŝanĝo de la titolo. --Tlustulimu (diskuto) 09:21, 16 Jun. 2014 (UTC)
thread_title:  Titolo
Ŝablono-Diskuto:Sageto al Enhavo

message: Mi pensas ke tiaspeca ŝablono prefere ne estu uzata en artikoloj (la ĉefa nomspaco), ĉar ĝi rompas stilajn kutimojn. Se estas dezirata sageto antaŭ ĉiu titolo, prefere estu kreita Aldonaĵo. --KuboF (diskuto) 13:33, 16 Jun. 2014 (UTC)
thread_title:  Uzado en artikoloj 

message: Saluton. Mi ĵus aldonis class-atributon al ĉi tiu ŝablono, kies uzendo estas diskutata. Ĉiuj, kiuj ne volas nek emas vidi ĝin, nun povas kaŝi la sagetojn per propra CSS-difino jene:
.sageto {
    display:none;
}
Mi tuj testos, ĉu la supra CSS jam sufiĉas. Se jes, mi informos pri tio. --Tlustulimu (diskuto) 09:06, 28 Okt. 2015 (UTC)
replies: text: (+) La supra CSS bone kaŝas la strangajn sagetojn. :-) --Tlustulimu (diskuto) 09:09, 28 Okt. 2015 (UTC)
thread_title:  Aldono de class-atributo
Ŝablono-Diskuto:Mapo pri la provincoj de Argentino

message: Principe en vikipedio estas la ideo, ke la nomoj de unuarangaj subŝtataj unuoj prefere estu en Esperanto, kaj tiel facile povu aperi en substantiva, adjektiva kaj adverba formoj. Mi konscias, ke la jena nova mapo tre nekomplete sekvas tiun ideon, ĉar pri nur kelkaj provincoj de Argentino en vikipedio ĝis nun ne klare fiksiĝis tiaj provinconomoj. Tamen estas helpo havi tian "klakeblan" mapon kun internaj ligiloj de la provinconomoj, kaj en la e-lingva vikipedio ĝi prefere estu en Esperanto ol en la angla (kia ĝis nun estis la provinca mapo en la landa artikolo "Argentino" - la hispana lingvo estus tute komprenebla, sed la angla nek estas oficiala lingvo de Argentino nek de la e-lingva vikipedio). La mapo pluperfektiĝu ĝis klaras unueca nomaro pri la provincoj de Argentino. ThomasPusch (diskuto) 20:58, 17 Jun. 2014 (UTC)

message: Saluton. Bedaŭrinde la intervikio estis maltaŭga, ĉar la esperanta ŝablono estis la sola sur vikidatumoj. Mi ĵus korektis tion, tiel ke nun eĉ aperas malsupre maldekstre kelkaj ligiloj al alilingvaj versioj. --Tlustulimu (diskuto) 21:35, 18 Jun. 2014 (UTC)
thread_title:  Intervikio
Diskuto:Unuiĝo, Progreso kaj Demokratio

message: Saluton. Ĉar jam kelkfoje okazis alinomigo al titolo sen komo kaj poste reen al titolo kun komo, mi provizore protektis la artikolon kontraŭ alinomigo. Bonvolu unue diskuti, kiu varianto estas pli bona. --Tlustulimu (diskuto) 19:24, 18 Jun. 2014 (UTC)
thread_title:  Titolo
MediaWiki-Diskuto:Licenses

message: Hello! Sorry for writing in English. It was noted that on this wiki upload is not fully functional for users, who will experience a very difficult and/or illegal uploading. In fact, the licenses/copyright tags dropdown is empty, making it hard or impossible to comply with copyright requirements during upload itself.
Presumably, you don't have interest nor energies to have hundreds templates with the now required HTML, even less a local EDP.
I propose to have
* local "" restricted to the "" group (for emergency uploads) and
* the sidebar point to commons:Special:UploadWizard,
so that you can avoid local maintenance and all users can have a functioning, easy upload interface in their own language. All registered users can upload on Commons and existing files will not be affected.
All this will get done around 2014-07-03.
# If you disagree with the proposal, just remove your wiki from the list. Remember also to create MediaWiki:Licenses locally with any content (see a simple example), or uploads will be soon disabled anyway by MediaWiki itself (starting in version 1.24wmf11).
# To make the UploadWizard even better, please tell your experience and ideas on commons:Commons:Upload Wizard feedback.
Nemo 13:09, 19 Jun. 2014 (UTC)
replies: text: KuboF and Yekrats, does your edit mean that you don't want to upload to Commons? Nemo bis (diskuto) 10:35, 2 Jul. 2014 (UTC)
replies: text: :  As local uploading is pretty active here and we haven't enought time to discuss the affair I have just deleted eowiki from meta:User:Nemo bis/Unused local uploads. If local community will want to stop local uploading, we will inform. --KuboF (diskuto) 12:10, 2 Jul. 2014 (UTC)

text: : It would be my preference to stop local uploading, but I'm not the boss, the community is. :-) We need to discuss the issue again. That being said, I added several tags to the dropdown. I still have the preference of having uploads be Administrator-only, and have all uploads go through Commons, but that is another question to put before the community. It's my opinion that it's too much work for the administrators here. -- Yekrats (diskuto) 20:04, 2 Jul. 2014 (UTC)
thread_title:  Using only [[commons:Special:MyLanguage/Commons:Upload Wizard|UploadWizard]] for uploads
Diskuto:Akado (antikva regiono)

message: Tiu ĉi artikolo temas pri la Akada imperio, dum interligiloj gvidas al artikoloj pri Akado (urbo). Mi iam restrukturigas la artikolon, korektos la ligilojn.Narvalo (diskuto) 12:49, 25 Jun. 2014 (UTC)

message: Por informkesto geografiaĵo|regiono
oni ricevas la jenan erarmesaĝon:
"Gradnumera eraro: NS: Esprima eraro: Nekonata vorto “nekonata”. EW: Esprima eraro: Nekonata vorto “nekonata”. [[Kategorio:Esprima eraro: Neatendita operacisimbolo <° E]] [[Kategorio:Esprima eraro: Neatendita operacisimbolo <° N]] [+]" Sj1mor (diskuto) 08:32, 1 okt. 2022 (UTC)
replies: text: En la rilata Vikidatuma ero P625 estas maltaŭga valoro. Tial aperas erarmesaĝo. Ĉar mi ne konas la ĝustan valoron, mi nun ne povas korekti ion. Tlustulimu (diskuto) 15:07, 1 okt. 2022 (UTC)
thread_title:  koordinatoj
Ŝablono-Diskuto:Portalo

message: Saluton. Mi posttagmeze okupiĝos pri la anglaj parametroj. Se vi emas, vi povas jam ĉi tie proponi tradukojn por ili. --Tlustulimu (diskuto) 09:16, 28 Jun. 2014 (UTC)
replies: text: Mi finfine sukcesis aranĝi la dulingvecon ĉe la nomitaj parametroj kaj eĉ aldonis ekzemplojn por tio al la dokumentado. Sed la parametro "varianto" ekzistas nur en Esperanto. Eble mi ankoraŭ aranĝos ĝin angle. Sed ne plu hodiaŭ. --Tlustulimu (diskuto) 21:18, 28 Jun. 2014 (UTC)
thread_title:  Anglaj parametroj
Diskuto:Beaune

message: Kie mi povas trovi informojn pri Moïse Lyoen kaj lia lingvo? --Hans Eo (diskuto) 16:04, 29 Jun. 2014 (UTC)
replies: text: En la arkivo de Beaune la informo estas menciita sed nur mencio sen detalo.--pino (diskuto) 19:22, 29 Jun. 2014 (UTC)
thread_title:  Moïse Lyoen 

message: La riveroj ne estas sur la sama linio (komparu kun la geokesto2 versio).
--pino (diskuto) 08:50, 15 Mar. 2016 (UTC)
 La ligiloj ne funkcias automate por urbaj rajtoj kaj urbestro (komparu kun la geokesto2 versio). --pino (diskuto) 12:27, 15 Mar. 2016 (UTC)
replies: text: La aŭtomata ligado en  uzas {{#ifexist:, por analizi, ĉu ekzistas certa artikolo. Ĝia ekvivalento en Lua estas tiel nomata "multekosta" funkcio. Por tiaj funkcioj ekzistas limo de Lua, kies trapason mi ne emas provoki. Tial mi ankoraŭ nenion faris pri tiaj informoj. Do, kion fari? Ĉar la ŝablono estas ege granda, la verŝajneco de limtrapaso estus tre granda. Tial mi pensas, ke permana ligado estas pli taŭga anstataŭ konservi la "pigrulan" aŭtomatan ligadon.

text: Mi pensas, ke la listeca montrado de la riveroj estas nur aspekta problemo. Ĉar la modulo jam estas tre kompleksa, mi dubas pri utilo alĝustigi tion laŭ la malnova ŝablono. --Tlustulimu (diskuto) 16:31, 15 Mar. 2016 (UTC)
replies: text: :Ĉu mi tamen ŝanĝu la aperigon de "listecaj" parametroj, tiel ke la valoroj aperas unu post alia, se ne okazas faldado? Tio eblas, ĉar  subtenas tian varianton. Sed kiu el la eblaj variantoj estu tiam uzata? Ĉu span (la teksto aperus sinsekve), kaj (ĉio aperus sinsekve, sed inter la du lastaj listeroj estus "kaj", dum ke inter ĉiuj ceteraj estus komo). Mi preferus span, sed kun helpa parametro por aperigi komon. --Tlustulimu (diskuto) 18:33, 15 Mar. 2016 (UTC)
replies: text: ::. Estas du problemoj : la uzo de "mw.title.new( 'title', 'namespace' ).exists", kiu mi vidos en Lua/peto kaj la listeca montrado de la riveroj. Estus bone, ke vi ŝanĝu la aperigon de "listecaj" parametroj, tiel ke la valoroj aperas unu post alia, se ne okazas faldado. Komoj sufiĉas ni ne bezonas nepre "kaj". --pino (diskuto) 10:57, 16 Mar. 2016 (UTC)
replies: text: ::: Mi intertempe dum testado trovis plian problemon kun "listecaj" tabelaj enhavoj, nome ke notoj aperis fuŝe kiel parto de ligilo anstataŭ post la ligilo. La provejo jam enhavas solvon kaj testo per la ŝablonetendilo estis jam sukcesa. --Tlustulimu (diskuto) 12:44, 16 Mar. 2016 (UTC)
replies: text: :::: Mi tuj testis pri Beaune, funkcias bone do multe dankon sed ankaŭ detalo: aŭtomata faltado post Genet kiel kun geokesto evitas misformi la informkeston. --pino (diskuto) 13:16, 16 Mar. 2016 (UTC)
replies: text: ::::: Nun eĉ la linisalto bone funkcias, sed nur post Foulot. Espereble malgravas, kie ĝi okazas. --Tlustulimu (diskuto) 16:02, 16 Mar. 2016 (UTC)
replies: text: ::::::  Fakte tiu problemo estas solvita, dankon. Tamen mi konservis tiu-momente Geokesto2 por la ligo pri la urbestro kaj por la ruĝaj ligoj kaj provas rigardi diversajn ekzemplojn. --pino (diskuto) 16:46, 16 Mar. 2016 (UTC)
thread_title:  Riveroj, urbaj rajtoj kaj urbestro
Diskuto:Salvadoro de Bahio

message: Kutime la nomo de urboj en Esperanto estas aŭ tute en Esperanto (kaze de aparte grandaj urboj, pri kiuj e-lingva nomo kutimiĝis en skribaj tekstoj), aŭ tute en nacilingva formo. Se en Esperanto, tiam devas temi pri unu vorto kun substantiva o-finaĵo, tial nacilingvaj unuopaj vorteroj neligitaj (kiel Rio de Janeiro aŭ Belo Horizonte) en Esperanto ricevas ligostrekojn, kaj se necese, o-finaĵon (kiel Rio-de-Ĵanejro aŭ Bel-Horizonto). Laŭ tiu kutimo devus esti aŭ en e-lingva formo Salvador-de-Bahio, Salvadoro de Bahio respektive Salvadoro (Bahio) aŭ en nacilingva formo Salvador de Bahia respektive Salvador (Bahio) - la interkrampa subŝtatonomo ja povas resti esperantlingva. En tiu logiko la formo "Salvador de Bahio" aspektas unuopa escepto de la kutimo, duon-nacilingva, duon-esperantigita. Laŭ la plej multaj vikipediaj artikoloj pri la urbo ŝajnas ke ne Salvador de Bahia sed nur Salvador konsideriĝas la oficiala urbonomo - sed esperantigi la urbon nur per titolo "Salvadoro", kiel la ŝtato en centra Ameriko, konfuzigus. Laŭ la kutimo pri aliaj grandaj urboj de Brazilo (kiel Rio-de-Ĵanejro aŭ Bel-Horizonto) la formo Salvador-de-Bahio, kun nur du malgrandaj streketoj aldone al la nuna artikola titolo Salvador de Bahio, ŝajnus solvo de la dilemo ... sed laŭ la vikipediaj kutimaj tia nomformo aplikiĝu nur, se ĝi konvinke uzatas ankaŭ ekster vikipedio. Se mankas tia pruvo, probable "Salvador (Bahio)" aŭ "Salvador (Brazilo)" estus la plej ĝusta solvo... Sed ĉu ne estas lokaj referencoj pri e-lingva formo de la urbonomo??? La nuna sola informo estas redaktoresumo de la 27-a de marto 2006, kiu sen plia fonto asertas ke "La urbo Salvador estas internacia konita kiel Salvador de Bahio. Laŭ loka esperantisto kiu estas studento pri Historio kaj skribis ĉi artikolon, estus pli taŭga ĉi tiu nova nomo." Iom malforta argumentado. Mi nun aldonas alidirektigon de titolonomo Salvador-de-Bahio, sed ŝanĝas nenion pri la artikola titolo, nur ĝojus se ekestus pli konvinka argumentado pri la urbonomo. ThomasPusch (diskuto) 21:32, 29 Jun. 2014 (UTC)

message: La germana vikipedia artikolo pri la urbo (kaj same la artikolo en de.wikivoyage) informas, ke inter la apartaj vidindaĵoj de la urbo (ĉapitro "Sehenswürdigkeiten") estas Denkmal für Ludwik Lejzer Zamenhof, den Begründer der internationalen Sprache Esperanto, im Stadtzentrum. ("monumento pri LLZ, la fondinto de la internacia lingvo Esperanto, en la urbocentro"). La esperantlingva artikolo male ne konsideras tian monumenton menciinda, kaj ankaŭ la listo de Zamenhof/Esperanto-objektoj en Brazilo nur sobre kaj senceremonie mencias "buston de Zamenhof (1971)" en "Largo São Bento", samrange kiel tre multaj similaj Zamenhof-objektoj en Brazilo. Ĉu la germanlingva artikolo troigas la mencion? Aŭ ĉu la esperantlingva maltro atentas ĝin? ThomasPusch (diskuto) 21:32, 29 Jun. 2014 (UTC)
thread_title:  Elstarigo de urba Zamenhof-monumento en la germanlingva vikipedia artikolo pri la urbo
Diskuto:Orest Kuzma

message: La rekomenda listo "esperantigo de vortoj el rusa fonto", ankaŭ aplikata al vortoj el la ukraina lingvo, rekomendas ke "ь" fine de vortoj kaj inter konsonantoj estas ellasata: Tiraspol, Uralsk, Ilmen ktp. Laŭ tiu regulo la nomo estu "Orest Kuzma" sen e-lingva litero "j" inter la konsonantoj "z" kaj "m". Kompreneble alidirektilo de la formo "Orest Kuzjma" bonvenas, sed la baza formo (cetere uzata en ekzemple la historiaj eldonoj de la revuo Ukraina Stelo)ligilo al la unua numero de januaro 1913, skanita kaj komplete rete legebla, en la Kolekto por Planlingvoj de la Aŭstria Nacia Biblioteko, Vieno - same ankaŭ legeblas ses aliaj numeroj de 1913, tri de 1914, tri de 1922 kaj unu de 1923: jam en la unua paĝo de la plej unua eldono de januaro 1913 legeblas "Orest Kuzma" preferindas la formo "Orest Kuzma". ThomasPusch (diskuto) 08:05, 1 Jul. 2014 (UTC)

thread_title:  Referencoj
Vikipedia diskuto:Lokaj dosieroj

message: Iuj uzantoj preferas alŝuti loke dosierojn, kiujn ili uzas en sia propra uzanto-paĝo, ekz :Dosiero:Mia nomo.jpg. Malgraŭ, ke iu ajn povas tiajn dosierojn kopii al Komunejo, mi proponas lasi eblon tiajn dosierojn konservi loke, se uzanto tion mem petos. --KuboF (diskuto) 19:50, 2 Jul. 2014 (UTC)
replies: text: Tio estas sufiĉe simila al uzo nur en pri-Vikipediaj aferoj. Miaopinie ja eblas aldoni tian lingvaĵon al tiu sekcio. darkweasel94 20:15, 2 Jul. 2014 (UTC)
replies: text: : Fakte jes. Krom tiu ĉi rimarko mi ne plu havas aldonojn. --KuboF (diskuto) 22:42, 2 Jul. 2014 (UTC)
thread_title:  Dosieroj por propra uzanto-paĝo
Vikipedia diskuto:Regularo pri justa uzo

message: Hello. I'm sorry for the English. Please help translate my note if you think it is of use to your community. In response to multiple requests from users, the Wikimedia Foundation legal department has prepared a new wikilegal note about the laws governing Fair Use in the United States at :m:Wikilegal/Primer on U.S. Fair Use/Copyright Law for Website. (This is also in English, but is marked for translation, if you'd like to help.) We wanted to be sure you were aware, in case it is of use to you, since local exemption doctrine policies must accord with US law and the law of the country where the project content is predominantly access (if any). Thanks for all you do. :) --Mdennis (WMF) (diskuto) 15:56, 11 Jul. 2014 (UTC)
thread_title: New legal note on U.S. fair use
Diskuto:Truth in Numbers: The Wikipedia Story

message: As far as I'm aware of, the documentary by Glosserman and Hill being produced under the title "Truth in Numbers: The Wikipedia Story" has never been published under that title, but as "Truth in Numbers? Everything, According to Wikipedia". Is this article about some different project, is my assumption wrong, or is this article's title incorrect? --YMS (diskuto) 14:14, 21 Jul. 2014 (UTC)
thread_title:  Title